Title: Tgi ès ti
Author: Arpber
Last saved by: Bernadette Arpagaus
Company: Kanton GR

La Quotidiana, 20.02.1998, 19

Tgi ès ti?

Anthony de Mello, translatà en RG

Ina dunna giascheva en il coma suenter in accident. Tuttenina ha ella gì il sentiment sco sch’ella vegniss en tschiel ed ella stess davant la sutga dal derschader. «Tgi ès ti?» ha ina vusch dumandà. 
Jau sun la dunna dal president communal», ha ella respundì. «Jau na vai betg dumandà da tgi che ti ès la consorta, mabain tgi che ti ès.» 
«Jau sun la mumma da quatter uffants.» 
«Jau na vai betg dumandà da tgi che ti ès la mamma, mabain tgi che ti ès.» 
«Jau sun scolasta.» 
«Jau na vai betg dumandà suenter tia clamada, mabain tgi che ti ès.» 
Ed uschia è quai i vinavant. Tut quai ch’ella respundeva, na pareva betg dad esser ina resposta cuntentaivla sin la dumonda: «Tgi ès ti?» 
«Jau sun ina cristiana.» 
«Jau na vai betg dumandà da tge religiun che ti ès, mabain tgi che ti ès.» 
«Jau sun quella che gieva mintga di en baselgia ed en il ospital, quella che gidava adina als vegls, als malsauns e basegnus.» 
«Jau na vai betg dumandà tge che ti has fatg, mabain tgi che ti ès.» 
Apparentamain nun era l’examen betg reussì, pertge ella ha gì da turnar enavos sin la terra. Cura ch’ella è puspè daventada sauna, ha ella decidì da chattar ora tgi ch’ella era avant quest accident. 
Savair bler vul dir dad esser studegià.Enconuscher auters, vul dir dad esser perdert.Enconuscher ses agen Jau, gliez vul dir dad esser sclerì.